Föstudaginn 1. maí verður fyrsta umferð Íslandsmótsins í torfæru haldið á Hellu á Suðurlandi . Sindratorfæran , sem þessi fyrsta keppni nefnist , hefst klukkan 13:00 . Eknar verða sex brautir og öllu til tjaldað . Um 20 keppendur eru skráðir til leiks og munu þeir etja kappi í ánni og mýrinni auk fleiri staða . Laugardaginn 2. maí hefst keppni klukkan 13:00 en þar er um að ræða 50 ára afmælissýningu þar sem nokkrir af helstu keppendum torfærusögunnar sýna að þeir hafa engu gleymt . Heyrst hefur að menn á borð við Ragnar Skúlason , Benedikt Eyjólfsson , Harald Pétursson , Gísla Gunnar Jónsson , Gunnar Pálma Pétursson , Árna Grant , Jamel Allansson , Einar Gunnlaugsson , Sigurður Þ. Jónsson , Árna Kópsson , Pál Pálsson , Bergþór Guðjónsson og fleiri ætli að mæta og sýna að þeir hafi engu gleymt . Að keppni lokinni kl. 15:00 fer fram fleytingakeppni á ánni þar sem torfærubílar , sleðar , og hjól munu etja kappi sem og reyna að slá hraðamet í vatnaakstri og fleiru til . Aðgangseyrir er krónur 1500 hvorn dag eða 2500 fyrir báða dagana , frítt fyrir 12 ára og yngri .